**Gilles Duceppe**, nado o 22 de xullo de 1947 en Montreal, é un político quebequés, líder do Bloque Quebequés.

Traxectoria
-----------

Fillo do actor Jean Duceppe e mais de Hélène Rowley, estudou ciencias políticas na Universidade de Montreal. Foi vicepresidente da Unión Xeral dos Estudantes do Quebec e membro activo do Partido Comunista Obreiro (PCO), que despois considerou un erro de mocidade. Traballou tamén como negociador para a Confederación de Sindicatos Nacionais(CSN).

En 1990 converteuse no primeiro deputado elixido polo Bloque Quebequés, nunha elección federal parcial na circunscrición de Laurier—Sainte-Marie, en Montreal. Secasí, oficialmente concorreu como independente. Uníndose así ao resto dos deputados desa formación que eran disidentes dos conservadores e dos liberais.

En 1996, o líder do BQ, Lucien Bouchard, cesou no seu posto para participar na política quebequesa liderando o Partido Quebequés. De forma interina Duceppe foi o seu líder ata a elección de Michel Gauthier, que dimitiu en marzo de 1997 e ao que sucedeu Duceppe. Durante un breve período, entre o 16 de xaneiro e o 17 de febreiro de 1996 e de novo do 15 de marzo ao 1 de xuño de 1997, foi o líder da oposición.

### Xefe do Bloque Quebequés

Logo das eleccións de 1997 o BQ perdeu o seu status de oposición oficial, pasando de 54 a 44 escanos e quedando en terceiro lugar na Cámara dos Comúns por detrás do Partido Reformista do Canadá.

Gilles Duceppe en 2007
Nas eleccións de 2000 o BQ pasou a 38 parlamentarios. Secasí, un escándalo de corrupción dos liberais durante a administración de Jean Chrétien propulsou o BQ que nas eleccións de 2004 chegou aos 54 escanos. Mais a fusión dos progresistas-conservadores e dos reformistas impediu que Duceppe volvese ser o xefe da oposición.

Logo da desfeita electoral do Partido Quebequés nas eleccións quebequesas do 26 de marzo de 2007 e a marcha do seu líder, André Boisclair, Gilles anunciou o 11 de maio a súa intención de competir pola dirección do PQ, uns minutos antes de Pauline Marois anunciar a súa candidatura , así e todo unhas 30 horas despois anunciou a súa retirada e o seu apoio a Marois tras a publicación dunha sondaxe de opinión en *La Presse* que daba o 45% dos apoios a Pauline Marois contra o 21% de Gilles Duceppe, este anunciou que entendera a mensaxe:"Pauline en Quebec e Gilles en Ottawa".

Nas eleccións federais do outono de 2008 Gilles Duceppe conseguiu un bo resultado, aínda que o número de deputados do seu partido baixou a 49.

Gilles Duceppe coa súa dona durante a campaña electoral de 2011.
### Retirada da vida política

As eleccións federais de 2011 puxeron fin ao liderado de Duceppe no BQ, ao quedar reducido a 4 escanos e un forte ascenso do Novo Partido Democrático entre os quebequeses. Derrotado na súa propia circunscrición por Hélène Laverdière, Gilles Duceppe anunciou a súa dimisión

Desde novembro de 2012 foi presidente do consello de administración de DUCEPPE, a compañía teatral que fundara seu pai.

### Retorno á vida pública

O 10 de xuño de 2015 volveu de novo á política activa como novo xefe do Bloque Quebequés.

Notas
-----

1. ↑  ""Le communisme au Canada, un idéal perdu?" Radio Canada". Arquivado dende o orixinal o 03 de decembro de 2015. Consultado o 16 de setembro de 2015.
2. ↑  "Gilles Duceppe, elegant separatist", CBC News
3. ↑  Dutrisac, Robert; Buzzetti, Hélène (12 de maio de 2007). "Un combat de géants: Marois-Duceppe". *Le Devoir*. Arquivado dende o orixinal o 29 de setembro de 2007. Consultado o 16 de setembro de 2015.
4. ↑  Lessard, Denis; Chouinard, Tommy (13 de maio 2007). "Duceppe déclare forfait". *La Presse*. Arquivado dende o orixinal o 21 de abril de 2008. Consultado o 16 de setembro de 2015. .
5. ↑  Bourgault-Côté, Guillaume (3 de maio de 2011). "Gauche et droite face à face". *Le Devoir*.
6. ↑  DUCEPPE, ed. (1 de novembro de 2012). "Gilles Duceppe nommé président du conseil d’administration de DUCEPPE". Arquivado dende o orixinal o 03 de marzo de 2016. Consultado o 16 de setembro de 2015.
7. ↑  "Gilles Duceppe redeviendra chef du Bloc québécois", *La Presse*, 9 de xuño de 2015

Véxase tamén
------------

### Ligazóns externas

* Ficha no Parlamento do Canadá

|  |  |
| --- | --- |
| Control de autoridades | 
* Wd: Q205319
* WorldCat
* VIAF: 55955272
* EBID: ID
* FAST: 466586
* GEC: 0517504
* ISNI: 0000 0000 7416 9985
* LAC: 1008B5252
* LCCN: n2001034125
* NNDB: 000123352
* SUDOC: 170673499

 |